Source: http://inatsisit.gl/Lov?rid=%7BDF62A5A0-516F-46CF-9EBF-B81282ECDAF3%7D&sc_lang=kl-GL
Timestamp: 2018-02-21 01:23:51+00:00

Document:
Imigassanik aalakoornartortalinnik nioqquteqartarneq sassaallertarnerlu pillugit Inatsisartut inatsisaata allanngortinneqarneranik Inatsisartut inatsisissaat nr. 3, 31. maj 2001-imeersoq. (Sassaallersinnaanermut akuersissuteqarnermut piumasaqaatit)
Qaasuitsup Kommuniani imigassanik aalakoornartortalinnik nioqquteqartarneq sassaallertarnerlu pillugit Namminersorlutik Oqartussat nalunaarutaat nr. 5, 4. marts 2011-meersoq
Ammassalik kommuneani imigassanik aalakoornartulinnik nioqquteqartannginnissaq aamma imigassanik 15% sinnerlugu aalakoornartortalinnik sassaallertoqartannginnissaa pillugu Namminersornerullutik Oqartussat nalunaarutaat nr. 20, 30. juni 2008-imeersoq
Ammassallip Kommuniani imigassanik aalakoornartortalinnik nioqquteqartarneq sassaallertarnerlu pillugit Namminersornerullutik Oqartussat nalunaarutaat nr. 8, 31. maj 2007-imeersoq
Imigassanik aalakoornartortalinnik nioqquteqarsinnaanermut/ sassaallersinnaanermut akuersissutinut uppernarsaatitullu atsiornernut akiliutit pillugit Namminersornerullutik Oqartussat nalunaarutaat nr. 19, 18. maj 2001-imeersoq
Illoqqortoormiut Kommunianni imigassanik aalakoornartortalinnik nioqquteqartar-nerup sassaallertarnerullu unitsikkallarneqarnerat pillugu Namminersornerullutik Oqar-tussat nalunaarutaat nr. 10, 23. februar 2001-imeersoq
Umiarsuarni imigassanik kimittuunik kimikitsunillu sassaallertarneq pillugu Namminersornerullutik Oqartussat nalunaarutaat nr. 30, 27. november 1992-imeersoq
Imigassanik nioqquteqarsinnaanermut akuersissutit pillugit Namminersornerullutik Oqartussat Nalunaarutaat nr. 4 ulloq 29. maj 1992-imeersoq
§ 1. Inatsimmi uani "imigassat aalakoornartortallit" tassaapput imigassat suulluunniit aala-koornartortallit.
Imm. 2. Inatsimmi uani "imigassat kimittuut" tassaapput imigassat aalakoornartortallit suulluunniit 4,10 volumenprocentinik taakkuluunniit sinnerlugit kimittutigisunik aalakoornartortallit.
Imm. 3. Inatsimmi uani "imigassat kimikitsut" tassaapput imigassat aalakoornartortallit suul-luunniit 4,10 volumenprocentit aamma 2,25 volumenprocentit akornanni kimittutigisunik aalakoornartortallit
Imm. 4. Inatsimmi uani "imigassanik aalakoornartortalinnik nioqquteqarsinnaanermut/sassaal-lersinnaanermut akuersissut" imaluunniit "akuersissut" tassaavoq imigassanik aalakoornartortalinnik nioqquteqarsinnaanermut sassaallersinnaanermulluunniit akuersissut ataavartoq.
Imm. 5. Inatsimmi uani "ataasiaannartumik akuersissut" tassaavoq ataasiaannartumik aaqqissuussinerup ingerlanneqarnissaanut atatillugu sassaallersinnaanermut akuersissut.
§ 2. Imigassanik aalakoornartortalinnik kimittuunik kimikitsunilluunniit nioqquteqassagaanni sassaalliissagaanniluunniit imigassanik aalakoornartortalinnik nioqquteqarsinnaanermut/sas-saallersinnaanermut akuersissummik pigisaqarnissaq piumasaqaataavoq. Imigassanik aalakoornartortalinnik nioqquteqarsinnaanermut/sassaallersinnaanermut akuersissummik pissarsisinnaassagaanni niuernermik, assassornermik suliffissuarmillu ingerlatsinermik imaluunniit sutorniartarfiutilittut akunnittarfiutilittullu inuussutissarsiummik ingerlataqarsinnaanermut allagartamik akuersissummik pigisaqarnissaq piumasaqaataavoq, tak. Kalaallit Nunaanni namminersorluni inuutissarsiuteqarneq pillugu Inatsisartut inatsisaat imaluunniit Kalaallit Nunaanni neriniartarfinnik akunnittarfinnillu ingerlatsinerit pillugit Inatsisartut inatsisaat, taamaattoq tak. imm. 2.
Imm. 2. § 2 malillugu imigassanik aalakoornartortalinnik nioqquteqarsinnaanermut/sassaaller-sinnaanermut akuersissummik aamma inuussutissarsiummut allagartamik pigisaqarnissamik piumasaqaat atuuppoq pisortat suliffiutaannut niuertarfinnut, akunnittarfinnut, sutorniartarfinnut umiarsuarnullu, inatsisiliat allat naapertorlugit pinngitsoortinneqartussaanngippata.
§ 3. Imigassanik aalakoornartortalinnik nioqquteqarsinnaanermut/sassaallersinnaanermut akuersissut kommunimi pineqartumi kommunalbestyrelsimit tunniunneqartassaaq. Najukkani kommunit aggornerisa avataanniittuni imigassanik aalakoornartortalinnik nioqquteqarsinnaanermut/sassaallersinnaanermut akuersissutit naalakkersuisunit tunniunneqartassapput.
Imm. 2. Imigassanik aalakoornartortalinnik nioqquteqarsinnaanermut/sassaallersinnaanermut akuersissummik tunniussinermut atatillugu inuiaqatigiinnut ataqatigiissumik soqutigisat, imernaveersaartitsinerup annertusarneqarnissaanut atorneqarsinnaasut, kommunalbestyrelsip isiginiassavai. Aammattaaq kommunalbestyrelsi immikkut piumasaqaatinik aalajangersaasinnaavoq imernaveersaartitsinerup annertusarneqarnissaannut atorneqarsinnaasunik imaluunniit eqqaamiunut inuiaqatigiinnullu akornutaasunut killilersimaarutissanik.
Imm. 3. Imigassanik aalakoornartortalinnik nioqquteqarsinnaanermut sassaallersinnaanermut akuersissutit assigiinngitsut uku pigineqarput:
1) imigassanik aalakoornartortalinnik kimittuunik aamma imigassanik aalakoornartortalinnik kimikitsunik nioqquteqarsinnaanermut akuersissut (type A)
2) imigassanik aalakoornartortalinnik kimittuunik kimikitsunillu sassaallersinnaanermut akuersissut (type B)
3) imigassanik aalakoornartortalinnik kimikitsuinnarnik nioqquteqarnissamut akuersissut (type C)
4) imigassanik aalakoornartortalinnik kimikitsuinnarnik sassaallernissamut akuersissut (type D)
5) § 13, imm. 2 malillugu sassaallersinnaanermut akuersissut (type E).
Akuersissutip suunera akuersissutitut allagartami erseqqissumik allassimassaaq.
Imm. 4. Akuersissut inimut ininulluunniit aalajangersimasunut atatinneqassaaq. Init suut pine-qarnersut akuersissutitut allagartami erseqqissumik allassimassaaq.
Imm. 5. Akuersissut akuersissummik piginnittumit niuertarfimmi sassaallerfimmiluunniit isersimasunut tamanut takuneqarsinnaanngorlugu inissinneqassaaq.
Imm. 6. Akuersissut ukiunut pingasunut atuuttussanngorlugu tunniunneqartassaaq. Immikkut ittunik pissutissaqartillugu kommunalbestyrelsi piffissamut sivikitsuinnarmut akuersissuteqarsinnaavoq, soorlu ukiuunerani aasaaneraniluunniit atuuttussamik.
Imm. 7. Kommunalbestyrelsip akuersissutigisinnaavaa nioqquteqartarneq sassaallertarnerluunniit akuersissummik qinnuteqaatip tunniunneqarneraniilli aallartissinnaasoq. Immikkut akuersissut taamaattoq piffissamut killilimmut akuersissutitut tunniunneqartassaaq, sivisunerpaamik akuersissuterpiaq pillugu kommunalbestyrelsip aalajangiinerata tiguneqarnissaata tungaanut. Akuersissut kimut tunniunneqarnersoq, akuersissut akuersissummut sorlermut tunnganersoq, init suut akuersissummut ilaanersut kiisalu akuersissummut piumasaqaataasut pillugit paasissutissanik imaqassaaq.
Imm. 8. Piffissami akuersissutip atuuffiani suliffeqarfimmut piginnittumulluunniit tunngassuteqartut annertuumik allannguuteqarpata akuersissut kommunalbestyrelsip nutaamik isumaliutigeqqissinnaavaa. Piffissami killilikkami ataavartumilluunniit akuersissutaareersut kommunalbestyrelsip arsaarinnissutigisinnaavai, § 6 naapertorlugu annertuumik imaluunniit arlaleriarluni sumiginnaanerit pineqarpata.
Imm. 9. Imm. 2-miit 8-mut aamma imm. 10-mi aalajangersakkat imigassanik aalakoornartortalinnik nioqquteqarsinnaanermut/sassaallersinnaanermut akuersissutinut naalakkersuisunit tunniunneqartartunut taamatulli atuutsinneqassapput.
Imm. 10. Akuersissutip tunniunneqarsimasup nuutinnera kommunalbestyrelsimit najukkami politiinut tamatigut nassiunneqartassaaq. Imm. 7 malillugu akuersissutip nuutinnera aamma kommunalbestyrelsimit najukkami politiinut nassiunneqartassaaq.
§ 4. Inuit imigassanik aalakoornartortalinnik nioqquteqarsinnaaner mut/sassaallersinnaanermut akuersissummik pisinnaassagunik
1) 25-nik ukioqalereersimasuussapput, taamaattoq tak. imm. 13,
2) nammineersinnaassusiiagaasimassanatik nakkutigineqartussaanatilluunniit,
3) aningaasaqarnikkut ajutoorsimasuussanatik akilersuinerminnilluunniit unitsitsisimasuussanatik,
4) suliffimmillu illersorneqarsinnaasumik ingerlatsisinnaanngitsutut isumaqalersitsisinnaasumik pissusilersortartuusimassanatik, aamma
5) imm. 9-mi taaneqartutut tunniunneqartunik tigusaqarsimasuussanatik imaluunniit pisussaaffilersimasuussanatik.
Imm. 2. Ingerlatseqatigiiffinni suliffinniluunniit imigassanik aalakoornartortalinnik nioqquteqarsinnaanermut/sassaallersinnaanermut akuersissummik tunineqarnissaminnik kissaatigisaqartuni pisortaat siulersuisunullu ilaasortat imm. 1-imi pissutissaatitaasut namminneq inuttut eqquutsissimassavaat. Ilaasortat nutaat ingerlatseqatigiiffiit pisortaqatigiivinut siulersuisuinulluunniit ilannguttut imm. 1-imi pissutissaatitaasut namminneq inuttut eqquutsissimassavaat. Allannguuteqarnerit pillugit nalunaarut allannguutip atuutilernerata kingorna kingusinnerpaamik ullut arfineq marluk qaangiutsinnagit kommunalbestyrelsimut tunniunneqartassaaq. Pisuni immikkorluinnaq ittuni pissutissaatitaasut ingerlatseqatigiiffinnut, pisortanut imaluunniit siulersuisuni ilaasortanit eqquutsinneqannginnissaat Naalakkersuisut akuerisinnaavaat.
Imm. 3. Naalakkersuisut akuersiseqqaarnagit imigassanik aalakoornartortalinnik nioqquteqarsinnaanermut/sassaallersinnaanermut akuersissutit ingerlatseqatigiiffinnut il.il. aatsaat tunniunneqarsinnaapput pissutissaatitaasut allat tamarmik eqquutsinneqarsimappata aammalu ingerlatseqatigiiffiit ileqqoreqqusaanni aalajangersarneqarsimappat aktiaatit, piginneqataanermut up-pernarsaatit il.il. kimulluunniit imigassanik aalakoornartortalinnik kimittuunik kimikitsunilluunniit piliortunut nioqqoteqartunullu tigusassanngortinneqaratilluunniit tunniunneqassanngitsut, aktiaatit, piginneqataanermut uppernarsaatit il.il. tamarmik piginnittup aqqanut allassimassasut taamatullu allattorneqassasut tunniussinissarlu siulersuisunit akuerineqaqqaarsimassasoq.
Imm. 4. Suliffeqarfinni imigassanik aalakoornartortalinnik nioqquteqarsinnaanermut/sassaal-lersinnaanermut akuersissummik peqartuni pisortaatitat imm. 1-imi normu 1-5-imi pissutissaatitaasut eqquutsissimassavaat suliffeqarfimmilu pisortaalinnginnerminni taamaattussatut kommunalbestyrelsimit akuerineqarsimassallutik.
Imm. 5. Peqatigiiffiit, klubbit il.il. imigassanik aalakoornartortalinnik kimittuunik kimikitsunilluunniit sassaallernertut ittunik ingerlatsisut imigassanik aalakoornartortalinnik nioqquteqarsinnaanermut/sassaallersinnaanermut akuersissummik peqassapput.
Imm. 6. Peqatigiiffiit, klubbit il.il. aalajangersimasunik iniutillit sapaatillu akunneranut ataasiaannaratik ammatitsisartut, feriarnerup nalaani matoqqatitsinerit eqqaassanngikkaanni, imigassanillu aalakoornartortalinnik kimittuunik kimikitsunilluunniit akiliuteqartitsillutik sassaallertartut imigassanik aalakoornartortalinnik nioqquteqarsinnaaner mut/sassaallersinnaanermut akuersissummik peqassapput. Tamanna atuuppoq peqatigiiffiup klubbilluunniit nammineq ilaasortaannai sassaallerfigineqartaraluarpataluunniit.
Imm. 7. Peqatigiiffiit, klubbit il.il. aalajangersimasunik iniutillit sapaatillu akunneranut ataasiarlutik akuttunerusumilluunniit ammatitsisartut, akiliuteqartitsillutillu imigassanik aalakoornartortalinnik kimittuunik kimikitsunilluunniit peqatigiiffiup klubbilluunniit ilaasortaannarinngisaanut sassaallertartut imigassanik aalakoornartortalinnik nioqquteqarsinnaanermut/sassaaller-sinnaanermut akuersissummik peqassapput.
Imm. 8. Peqatigiiffiit klubbillu imm. 5-7-ni taaneqartut akisussaasutut siulersuisuisa imm. 1-imi pissutissaatitaasut namminneq inuttut eqquutsissimassavaat. Peqatigiiffiup klubbilluunniit siulersuisuini nutaamik ilaasortanngortut imm. 1-imi pissutissaatitaasut namminneq inuttut aamma eqquutsissimassavaat. Allannguutinik nalunaarut allannguutit pinerannit kingusinnerpaamik ullut arfineq-marluk qaangiutsinnagit kommunalbestyrelsimut tunniunneqassaaq. Pisuni immikkorluinnaq ittuni pissutissaatitaasut taaneqartut siulersuisuni ilaasortanit eqquutsinneqannginnissaat Naalakkersuisut akuerisinnaavaat.
Imm. 9. Naalakkersuisut akuersiseqqaartinnagit imigassanik aalakoornartortalinnik nioqquteqarsinnaanermut/sassaallersinnaanermut akuersissummik pigisaqartut suliffinnilu imigassanik aalakoornartortalinnik nioqquteqarsinnaanermut/sassaallersinnaanermut akuersissummik pigisaqartuni pisortaatitat kimilluunniit imigassanik kimittuunik kimikitsunilluuniit piliortunit nioqquteqartunilluunniit taarsigassarsianik tigusaqassanngillat, matumaniittaaq pequtinik attartussanatik, aallaqqaasiutissinneqassanatik nalinginnaasuunngitsumilluunniit akiligassaqalersussan-ngussanatik. Aammattaaq Naalakkersuisut akuersiseqqaartinnagit pineqartut imminnut pisussaaffilissanngillat naammassineqarnissaat kimilluunniit imigassanik kimittuunik kimikitsunilluunniit piliortumit nioqquteqartartumilluunnit qularnaveeqqusiivigineqartunik.
Imm. 10. Imm. 9-mi oqaaseqatigiinni siullerni piumasaqaatit taaneqartut tunissutinut nalikitsuunngitsunut akuersissummik pigisaqartup suliffiutaani atugassatut aalajangerneqarsimasunut taamatulli atuupput.
Imm. 11. Imm. 9-mi aalajangersakkat aningaasalersuisarfinnit taarsigassarsianut, aallaqqaasiutissanut imaluunniit qularnaveeqqusiissutinut atuutsinneqassanngillat, taakku ileqqoreqqusamikkut imigassanik kimittuunik kimikitsunilluunniit pisiniartarfinnut qilersorsimannginnermik qulakkeerisimasunut, taamaattumillu aalajangersagaq manna tunngavigalugu Naalakkersuisunit akuerineqarsinnaasimasut.
Imm. 12. Naalakkersuisut akuersiseqqaartinnagit inuit imaluunniit ingerlatseqatigiiffiit il.il. imigassanik kimittuunik kimikitsunilluunniit piliortut nioqquteqartulluunniit, imaluunniit ingerlatseqatigiiffinni il.il. pisortaqatigiinnut siulersuisunulluunniit ilaasut imigassanik kimittuunik kimikitsunilluunniit piliortut nioqquteqartulluunniit imigassanik aalakoornartortalinnik nioqquteqarsinnaanermut/sassaallersinnaanermut akuersissummik tunineqarsinnaanngillat.
Imm. 13. Nunaqarfiit pisiniarfii eqqarsaatigalugit pisiniarfiit pisortaannut nunaqarfiillu niuertuinut imm. 1 nr. 1-imi piumasaqaatit kommunalbestyrelsip sanioqqussinnaavai.
§ 5. Imigassanik aalakoornartortalinnik nioqquteqarsinnaanermut/sassaallersinnaanermut aku-ersissut atorunnaassaaq
1) akuersissummik pigisaqartoq toquppat, taamaattoq tak. imm. 2,
2) akuersissutip atuuffia naasimappat nutarterneqarnissaanillu qinnuteqaat kommunalbestyrel-simut tunniunneqarsimanngippat,
3) akuersissummik pigisaqartup § 4-imi pissutissaatitaasut eqquutsikkunnaarpagit.
Imm. 2. Toqusup qimataasa, katissimallugu aapparisap pigisat allanngortinnagit ingerlatseqqittup, akiligassanik akiliisinnaajunnaartup suliffiutaata imaluunniit nammineersinnaajunnaarsitaasimasumut angajoqqaatut sinniisuusup kommunimut nalunaaruteqareernikkut toqusup, akiliisinnaajunnaartup imaluunniit nammineersinnaajunnaarsitaasimasup suliffiutaata taamaatikkiartuaarnissaa, tunineqarnissaa taamaaqataanilluunniit pineqarnissaa siunertaralugu imigassanik aalakoornartortalinnik nioqquteqarsinnaanermut/sassaallersinnaanermut akuersissummik nutarterinani ingerlateqqissinnaavaa. Taamaaliorsinnaaneq toqusoqarnerata, akiliisinnaajunnaarnerup nalunaarutigineqarnerata imaluunniit nammineersinnaajunnaarsitsinerup kingorna ukiumi ataasiinnarmi atuuppoq. Pisuni immikkorluinnaq ittuni piffissaliussaq kommunalbesty-relsip sivitsorsinnaavaa.
Imm. 3. Pisortaatitap akuerineqarnera, tak. § 4, imm. 4, atorunnaassaaq pineqartup inuussutissarsiornermut allagartamik imaluunniit imigassanik aalakoornartortalinnik nioqquteqarsinnaanermut/sassaallersinnaanermut akuersissummik pissarsinissaminut pissutissaatitaasut eqquutsikkunnaarpagit.
§ 6. Suliffiup ingerlanneqarnerata imernipalaaq, atoqatigiinnikkut ileqqorluttuliornerit kan-ngunartuliornerillu, nakuuserneq pinerlunniarnerilluunniit annertusaavigippagit, ingerlataqartorlu siornatigut politiinit mianersoqquneqarsimappat, pissutsit taamaattut unitsinneqarnissaat anguniarlugu kommunalbestyrelsi piumasaqaasiorsinnaavoq. Anguniagassatut piumasarineqartut taamaattut unioqqutinneqarpata kommunalbestyrelsip akuersissut arsaarinnissutigigallarsinnaalluguluunniit ataavartumik arsaarinnissutigisinnaavaa imm. 2-p pissuteqataanik.
Imm. 2. Akuersissummik pigisaqartoq suliffimmi annertuumik sumiginnaasutut pisuutinneqarpat, matumanittaaq imigassanik nioqquteqarfiusartussatut sassaallerfiusartussatullu piffissanik kapitali 4-mi taaneqartunik, kommunalbestyrelsip akuersissut qaammammi ataatsimi arsaarinnissutigisinnaavaa. Piffissap akuersissuteqarfiusup iluani qalleqqiisumik unioqqutitsisoqarpat, pissutsillu tamakku suliffiup siunissami illersorneqarsinnaasumik ingerlanneqarsinnaanissaa qularnarsisippassuk kommunalbestyrelsip akuersissut ataavartumik arsaarinnissutigisinnaavaa.
§ 7. Imigassanik aalakoornartortalinnik nioqquteqarsinnaanermut/sassaallersinnaanermut aku-ersissut atorunnaarsimappat imaluuniit § 5 6-iluunniit malillugu arsaarinnissutigineqarsimappat akuersissut piaartumik kommunalbestyrelsimut utertinneqassaaq.
Imm. 2. Akuersissut atorunnaarsinneqarsimappat imaluunniit arsaarinnissutigineqarnissaa aalajangiunneqarsimappat kommunalbestyrelsip najukkami politiit tamatuminnga nalunaarfigissavai.
§ 8. Ataasiaannartuni peqatigiiffinni katerisimaarnerni katersortarfinni, filmertarfinni ininiluunniit allani kikkunnilluunniit atorneqarsinnaasuni ingerlanneqartuni imigassanik kimittuunik kimikitsunilluunniit akiliuteqartitsilluni sassaallerneq sassaallernermulluunniit assingusumik imigassallerneq aatsaat pisinnaavoq pisut ataasiakkaat tamat sioqqullugit ataasiaannartumik akuersissummik kommunalbestyrelsimit pissarseqqaarluni.
Imm. 2. Peqatigiiffiit, klubbit il.il. pisumi ataasiinnarmi akiliuteqartitsillutik imigassanik kimittuunik kimikitsunilluunniit sassaallertut ataasiaannartumik akuersissummik kommunalbestyrelsimit sioqqutsisumik pissarsiniareersimassapput. Tamanna atuuppoq sassaalliineq peqatigiiffiup klubbilluunniit ilaasortaannaanut pigaluarpaluarpalluunniit.
Imm. 3. Ataasiaannartumik akuersissutit piumasaqaatitalerneqarsinnaapput.
Imm. 4. Aaqqissuussinerup ataasiaannartumik akuersissummik pissarsiuunneqartup ingerlanneqarnissaa sioqqullugu ataasiaannartumik akuersissutip assilinera kommunalbestyrelsip politiinut nassiutissavaa.
Imm. 5. Imigassanik aalakoornartortalinnik nioqquteqarsinnaanermut/sassaallersinnaanermut akuersissummik aalajangersimasumik peqarnissamik piumasaqaatip saneqqunneqarnissaa siunertarineqarpat imm. 1-imi 2-milu aalajangersakkat apeqqutaatinnagit ataasiaannartumik akuersissutit tunniunneqarsinnaassanngillat.
Inuussutissarsiutigalugu init sassaallerfiit
§ 9. Imigassanik kimittuunik kimikitsunilluunniit inuussutissarsiutigalugu sassaallerneq taamaallaat inini sutorniartarfittut aaqqissuunneqarsimasuni akuerineqarsimasunilu pisinnaavoq. Taamaattoq immikkut pissutissaqartillugu kommunalbestyrelsip tamanna atortinngitsoorsinnaavaa. Immikkut akuersissutit taamaattut tunniunneqarnerat kommunalbestyrelsip politiinut nalunaarutigisassavaa.
Sassaallertarfiit illutaanniit annissassanik nioqquteqarneq
§ 10. Sutorniartarfinnit sassaallerfiusunillu allanit imigassanik kimittuunik kimikitsunilluunniit annissassanik nioqquteqartoqassanngilaq, tamakku nerisassanik aggiussititsilluni annitassanilluunniit pisinermut ilaatinneqanngippata.
Piffissat imigassanik kimittuunik kimikitsunillu nioqquteqarfiusartut sassaallerfiusartullu
§ 11. Imigassanik kimittuunik nioqquteqarneq ataasinngornermiit tallimanngorneq ilanngullugu nal. 09.00-imiit nal. 18.00-imut, arfininngornikkut nal. 09.00-imiit 13.00-imut pisinnaavoq, taamaattoq tak. imm. 3.
Imm. 2. Imm. 1-imi aalajangersagaq apeqqutaatinnagu sapaassuarni nalliuttunilu, juulliaqqami, ukiutoqqami, Kunngit Pingasut ulluanni kiisalu Kalaallit Inuiattut Ulluanni (ullortunermi) imigassanik kimittuunik nioqquteqarneq inerteqqutaavoq.
§ 12. Imigassanik kimikitsut nioqqutigineqarsinnaapput ataasinngornermiit tallimanngorneq ilanngullugu nal. 09.00-imiit nal. 18.00-imut, arfininngornikkulli nal. 9.00-imiit 13.00-imut pisinnaavoq, taamaattoq tak. imm. 3.
Imm. 2. Imm. 1-imi aalajangersakkat apeqqutaatinnagit sapaassuarni nalliuttuni, juulliaqqami, ukiutoqqami, Kunngit Pingasut ulluanni kiisalu Kalaallit Inuiattut Ulluanni (ullortunermi) imigassanik kimikitsunik nioqquteqarneq inerteqqutaavoq.
§ 13. Imigassanik kimittuunik kimikitsunillu sassaallerneq ulluinnarni nal. 12.00-imi 24.00-imut pisinnaavoq, taamaattoq tak. imm. 2 aamma 6. Tallimanngornerni arfininngornernilu kiisalu ukiutoqqami, unnunni Sisamanngornerup Illernartup, Tussiarfissuup aamma Qilaliarfiup siuliini imigassanik aalakoornartortalinnik kimittuunik kimikitsunillu sassaallerneq nal. 3.00-p tungaanut pisinnaavoq.
Imm. 2. Imm. 1-imi aalajangersagaq apeqqutaatinnagu mittarfiit kioskiini akunnittarfinnullu unnuiffiusunut piffissami nal. 06.00-imiit nal. 12.00-ip tungaanut imigassanik kimittuunik kimikitsunillu sassaallernissamut immikkut akuersissutinik kommunalbestyrelsi tunniussisinnaavoq. Akuersissummi erseqqissumik taaneqassaaq piffissaq nal. 06.00-ip 12.00-illu akornanni akuersissuteqarfiusoq.
Imm. 3. Imm. 1-imi aamma 2-mi aalajangersakkat apeqqutaatinnagit juullerujussuarmi sassaallerneq inerteqqutaavoq. Kunngit pingasut ulluanni, Tallimanngornermi Tannaartumi, Poorskimi, Piinsimi, Kalaallit Inuiattut Ulluanni Ukiortaamilu sassaallerneq taamaallaat nal. 18.00-imit pisinnaavoq. Juulliaqqami sassaallerneq taamaallaat nal. 18.00-ip 21.00-illu akornanni pi-sinnaavoq.
Imm. 4. Imm. 1-imi 3-milu aalajangersakkat imigassanik aalakoornartortalinnik nioqquteqarsinnaanermut/sassaallersinnaanermut akuersissutinut aamma ataasiaannartumik akuersissutinut atuupput.
Imm. 5. Imm. 1-imi aalajangersagaq apeqqutaatinnagu ukiunik akunnaalliliilluni inuuissiortoqarneranut, katittoqarneranut (ilanngullugit aappariinnermi ukiunik 25-inngortorsiorneq, 50-inngortorsiorneq il.il.), peqatigiiffiit nalliuttorsiornerinut aamma Inatsisartunut qinersinermut atatillugu aaqqissuussinerit pineqarpata qinnuteqartoqarneratigut sapaammit sisamanngorneq ilanngullugu nal. 03.00-ip tungaanut imigassanik kimittuunik kimikitsunillu sassaallernissamut ataasiaannartumik akuersissummik kommunalbestyrelsi tunniussisinnaavoq. Aaqqissuussinerup ingerlanneqarnissaa pillugu najukkami politiit kingusinnerpaamik ullormik ataatsimik sioqqutsilluni kommunalbestyrelsimit ilisimatinneqassapput.
Imm. 6. Imm. 1-imi aalajangersagaq apeqqutaatinnagu ukiunik akunnaalliliilluni inuuissiortoqarneranut, katittoqarneranut (ilanngullugit aappariinnermi ukiunik 25-nngortorsiorneq, 50-inngortorsiorneq il.il.), peqatigiiffiit nalliuttorsiornerinut aamma Inatsisartunut qinersinermut atatillugu aaqqissuussinerni tamanut ammanngitsuni ataasiaannartumik akuersissummik tunniussisoqanngikkaluartoq akuersissummik pigisaqartup imigassanik kimittuunik kimikitsunillu sapaammiit sisamanngorneq ilanngullugu nal. 03.00 tungaanut sassaallersinnaanera imigassanik aalakoornartortalinnik nioqquteqarsinnaanermut/sassaallersinnaanermut akuersissummik piginnittup akuersissutaataani allataqarnikkut kommunalbestyrelsip immikkut akuerisinnaavaa. Aaqqissuussineq ingerlanneqassaaq inimi sassaallerfissatut akuerineqarsimasumi akuersissummillu pigisaqartup akuersissutaataani pineqartunut ilaasumi. Akuersissummik pigisaqartup aqqissuussinerup ingerlanneqarnissaa pillugu najukkami politiit kingusinnerpaamik ullormik ataatsimik sioqqutsilluni ilisimatissimassavai.
§ 14. "Nerisassanik angerlaassassanik" pisinermut atatillugu imigassanik kimittuunik kimikitsunillu nioqquteqarneq ullut tamaasa nal. 11.00-ip nal. 20.00-illu akornanni ingerlanneqarsinnaavoq.
§ 15. Imigassaq ikiaroornartorlu pillugit Siunnersuisoqatigiit Naalakkersuisunit pilersinneqartut imigassamut ikiiaroornartumullu tamanut tunngatillugu apeqqutini Naalakkersuisunut siun-nersuisuussapput. Siunnersuisoqatigiit siulittaasortik namminneq qinertassavaat, suleriaasissartillu namminneq aalajangersartassallugu.
Imm. 2. Siunnersuisoqatigiit imigassanik, ikiaroornartunik stoffinillu taakku assigisaannik atornerluinerup ingerlarnga malinnaaffigissavaat tamannalu pillugu ukiumoortumik Naalakkersuisunut nalunaarusiortassallutik.
§ 16. Angerlarsimaffinni aalakoornartulinnik imigassaliorneq inerteqqutaavoq.
Imm. 2. Immiassat, sungarnitsussat akuutissallu allat angerlarsimaffimmi aalakoornartulinnik imigassaliornermi atorneqarajuttut Kalaallit Nunaannut eqqunnissaat inerteqqutapput.
§ 17. Inini nioqquteqarfinni nioqquteqarfinnullu assingusuni sassaalernerup pissuseqataanik imigassanik aalakoornartortalinnik tunniussisoqassanngilaq.
§ 18. Imigassanik kimittuunik kimikitsunilluunniit inunnut 18-inik ukioqalersimanngitsunut imaluunniit aalakoortunut nioqquteqarneq sassaallernerluunniit inerteqqutaavoq.
Imm. 2. Imigassanik kimittuunik kimikitsunilluunniit automat atorlugu nioqquteqarneq sassaallernerluunniit inerteqqutaavoq.
Imm. 3. Akuersissummik piginnittuusup isersimasunut tamanut saqqumisumi inerteqqutit imm. 1-imi taaneqartut allagarsiissutigissavai.
Imm. 4. Akuersissummik piginnittup aamma nioqquteqarnermut sassaallernermulluunniit akisussaasup inuup ilumut 18-inik ukioqalereersimaneranut uppernarsaatissat pisariaqartunik pissarsiariniarnissaat akisussaaffigaat.
Imm. 5. Nal. 20.00-ip kingorna inuit 18-inik ukioqalereersimanngitsut sutorniartarfinnut allanulluunniit imigassanik aalakoornartortalinnik sassaallertarfinnut iseqqusaanngillat angajoqqaaminnit, angajoqqaatut sinniisuminnit inersimasumilluunniit allamit nammineersinnaassusilimiit nammineersinnaassuseqalersimanngitsumut immikkut akisussaaffilimmit ingiaqatigineqanngikkunik. Tamannali umiarsuarnut atuutsinneqassanngilaq Søfartsstyrelsip ilaasunik amerlassusiliinermini umiarsuup sutorniartarfiani issiavissat ilanngullugit naatsorsuutigisimappagit.
§ 19. Akuersissummik piginnittuusup sassaallertarfinniluunniit akisussaasut sassaallertarfimmilu sulisut isersimasunik imigassanik aalakoornartortalinnik imeqateqarnissaat politiit inerteqqutigisinnaavaat.
Imm. 2. Sutorniartarfinni sassaallertarfinnilu imigassanik aalakoornartortalinnik sassaallerfiusuni akuersissummik piginnittuusup isumagissavaa imerneqarsinnaasunik allanik aamma sassaallertoqarnissaanut periarfissaqassasoq, matumani immiaaqqat kimikitsumik aalakoornartortallit viinnillu aalakoornartortaqanngitsut imeruarsaatillu assigiinngitsut ilanngullugit, taamaattoqarneralu erseqqissumik takuneqarsinnaasariaqarpoq akit viinnillu allattorsimaffianni. Aammattaaq imeq sermilik saqqumitinneqassaaq isersimasunit akiliuteqarani pineqarsinnaan-ngorlugu.
Imm. 3. Akuersissummik piginnittuusup imerneqarsinnaasut tamaasa aalajangersimasumik akeqartissavai. Akit allattorsimaffii tamanit takuneqarsinnaasumi akigitinneqartut takuneqarsinnaanngorlugit inissinneqarsimassapput.
§ 20. Nioqquteqartarfinni sassaallertarfinniluunniit imaluunniit taakku eqqaanni kamaattoqarsimappat annertuumilluunniit eqqissiviilliortoqarsimappat imigassanik aalakoornartortalinnik nioqquteqarneq sassaallernerlu ullup sinneranut matoqqullugit politiit naalakkiutigisinnaavaat. Taamatut matusineq kommunalbestyrelsimut piaarnerpaamik nalunaarutigineqassaaq.
§ 21. Sutorniartarfiit sassaallertarfiillu allat nal. 03.00-imiit 06.00-imut matoqqassapput.
Imm. 2. Matoqqanerup nalaani nal. akunnera siulleq taamaallaat pinnagu, politiinit akuerineqarsimatinnani sutorniartarfimmiittoqassanngilaq, tamanna ullormut tunisanik naatsorsuinerup, eqqiaanerup nakkutilliinerulluunniit pisariaqartinngippagu. Tamannali atuutissanngilaq umiarsuarnut Søfartsstyrelsip ilaasunik amerlassusiliinermini umiarsuup sutorniartarfiani issiavissat ilanngullugit naatsorsuutigisimappagit.
§ 22. Umiarsuarni umiarsualivinniittuni imigassanik aalakoornartortalinnik ilaasuunngitsunut nioqquteqartoqaranilu sassaallertoqassanngilaq.
§ 23. Naalakkersuisut, kommunalbestyrelsi, taakkuluunniit sinniisuutitai, imaluunniit politiit suliffinni ininut inatsisartut inatsisaanni matumani pineqartunut eqqartuussisut aalajangigaatigut iliorsinnaatitaanermut ilisarnaammik eqqortumik takutitsillutik isernissaat itigartitsissutigineqarsinnaanngilaq.
Naalakkersuisunut il.il. piginnaatitsissutit
§ 24. Imigassanik aalakoornartortalinnik nioqquteqarsinnaanermut/sassaallersinnaanermut aamma ataasiaannartumik akuersissutinik tunniussinissamut arsaarinninnissamullu kiisalu § 13, imm. 6 malillugu allataqarnissamut maleruagassat Naalakkersuisut aalajangersarsinnaavaat.
Imm. 2. § 3, imm. 2 -mi, oqaaseqatigiit aappaat malillugit akuersissummi allallugit immikkut piumasagaataasinnaasut pillugit Naalakkersuisut maleruagassanik aalajangersaasinnaapput.
Imm. 3. Imigassanik aalakoornartortalinnik nioqquteqarsinnaanermut/sassaallersinnaanermut aamma ataasiaannartumik akuersissutit qanoq isikkoqarnissaat, suussutsinut agguataarneqarnissaat il.il. pillugit maleruagassat erseqqinnerusut Naalakkersuisut aalajangersarsinnaavaat.
Imm. 4. Imigassanik aalakoornartortalinnik nioqquteqarsinnaanermut/sassaallersinnaanermut aamma ataasiaannartumik akuersissutinik tunniussinissamut kiisalu § 13, imm. 6 malillugu allataqarnissamut akiliutissat aalajangersarnissaannut akileqquneqarnissaannullu Naalakkersuisut piginnaatinneqarput. Akiliutissap annertussusissaa akilersinniarneqarnissaalu pillugit maleruagassat erseqqinnerusut Naalakkersuisut aalajangersarsinnaavaat. Akiliutit Landskarsimut nakkartinneqassapput.
Imm. 5. Ataasiaannartumik akuersissutit isikkui imarisaallu kiisalu piumasaqaatit suut ataasiaannartumik akuersissutini eqqortinneqarsimanissaat pillugit aalajangersakkat erseqqinnerusut Naalakkersuisut aalajangersaasinnaapput.
Imm. 6. Akuersissutini allataqarnissamut kiisalu akuersissutini piffissamut nal. 24.00-imiit 02.00-imut allatanut akuersissutinullu §13, imm. 6-imi taaneqartunut pissutissaatitaasussat piu-masaqaatillu pillugit maleruagassat erseqqinnerusut Naalakkersuisut aalajangersarsinnaavaat.
Imm. 7. Mittarfinni kioskit akunnittarfiillu unnuiffiusut § 13, imm. 2-mi taaneqartut aammalu akuersissuteqarnissamut pissutissaatitaasut kiisalu akuersissummi piffissami taaneqartumi inuit sassaallerfigineqarsinnaasut killiliiffigineqarnissaat pillugu aalajangersakkat erseqqinnerusut Naalakkersuisut aalajangersarsinnaavaat.
§ 25. Init taamaaqataasalu imigassanik aalakoornartortalinnik nioqquteqarfiusut sassaallerfiusulluunniit aaqqissugaanerinut atorneqarnerinullu maleruagassat Naalakkersuisut aalajangersarsinnaavaat. Makku pillugit maleruagassat aalajangersarneqarsinnaapput
1) init nioqquteqartarfiit sassaallertarfiillu, igaffiit perusuersartarfiillu amerlassusii, angissusii inissisimanerilu,
2) eqqissisimatitsinissamut torersuunissamullu iliuusissat aammalu suliffiup ingerlanneqarnerata pisariaqanngitsumik allanut akornutaannginnissaanut qularnaarutit, aamma
3) inip sassaallertarfiup ataatsikkut qassinik isersimasoqarsinnaanera.
Imm. 2. Init atorneqalinnginnerminni akuerineqassapput.
Imm. 3. Oqartussaasut sorliit init atorneqarnissaannut akuersisartuussanersut aamma maleruagassatut aalajangersarneqarsimasut malinneqarnerinik nakkutiginnittuussanersut Naalakkersuisut aalajangersassavaat.
§ 26. Immikkut pisoqartillugu Naalakkersuisut maleruagassiorsinnaavaat
1) imigassanik aalakoornartortalinnik nioqquteqarnissamut sassaallernissamulluunniit, matumanittaaq nerisassanik angerlaassassanik pisinermut atatillugu nioqquteqarnermut, kapitali 4-mi piffissaliussat allaasut,
2) imigassanik kimittuunik kimikitsunillu nioqquteqarneq sassaallertarnerlunniit tamarmi unitsinneqassasoq aamma
3) imigassanik kimittuunik kimikitsunillu nioqquteqarnermut sassaallertarnermulluunniit immikkut aaqqissuussinerit, matumanittaaq nuna tamakkerlugu najukkaniluunniit ataasiakkaani killilersuinerit, imaluunniit kommunimi nunaqarfimmuinnaq atuuttumik allatsitseqqaartarnissamik aaqqissuussinerit kommunalbestyrelsimit aqunneqassasut.
Imm. 2. Imigassanik aalakoornartortalinik nioqquteqarnermi sassaallertarnermilu akit iluanaarutillu qummut qaangeqqusaanngitsut Naalakkersuisut aalajangersarsinnaavaat.
Imm. 3. Suliffinni imigassanik aalakoornartortalinnik imernissap inerteqqutaanera pillugu immikkut maleruagassat Naalakkersuisut aalajangersarsinnaavaat.
Imm. 4. Najukkani kommunit aggornerisa avataanniittuni imigassanik nioqquteqarsinnaanermut akuersissuteqartarnerit arsaarinnissuteqartarnerillu pillugit Naalakkersuisut aalajangersaasinnaapput. Aalajangersakkat imm. 1-imi taaneqartutut ittut najukkani kommunit aggornerisa avataanniittuni aamma atuutissasut Naalakkersuisut aalajangersarsinnaavaat.
Imm. 5. Inatsit manna malillugu aqutsinermi imigassanik aalakoornartortalinnik nioqquteqarsinnaanermut/sassaallersinnaanermut akuersissutinik qinnuteqarnermi akuersissutinillu tunniussinermi immersugassat Naalakkersuisut akuerisaat atorneqassasut Naalakkersuisut aalajangersinnaavaat.
Imm. 6. Imigassanik kimittuunik kimikitsunillu umiarsuarni nioqquteqarnissaq sassaallernissarlu pillugit Naalakkersuisut aalajangersaasinnaapput.
Pineqaatissiissutissat
§ 27. § 2-mik unioqqutitsinerit, § 3, imm. 1-imi oqaaseqatigiit aappaat malillugit piumassaqaatitut aalajangersakkanik unioqqutitsinerit, § 3, imm. 5-imik, § 4, imm. 2-mi oqaaseqatigiit pingajuinik, § 4, imm. 4-10-nik unioqqutitsinerit, § 6, imm. 1 malillugu atugassarisatut aalajangersakkanik unioqqutitsinerit, § 7, imm. 1-imik, § 8, imm. 1-imik aamma 2-mik, §§ 9-14-inik, §§-inik 16 aamma 17-imik, § 18, imm. 1-4-nik, § 18, imm. 5-imi oqaaseqatigiinnik siullernik unioqqutitsinerit, § 19, imm. 1 malillugu inerteqqummik unioqqutitsineq, § 19, imm. 2-mi oqaaseqatigiit aappaannnik, § 19, imm. 3-mik, § 20, imm. 1-imi oqaaseqatigiinnik siullernik, §§ 21 aamma 22-mik aammalu § 25-mik unioqqutitsinerit akiliisitsissutaasussanngorlugit eqqartuunneqarsinnaapput. Pissutsit § 6-imi aalajangersakkanik aamma unioqqutitsineruppat imigassanik aalakoornartortalinnik nioqquteqarsinnaanermut/sassaallersinnaanermut akuersissummik arsaarinnittoqarsinnaavoq.
Imm. 2. Inatsisip matuma aalajangersagaanut akerliusumik imigassanik aalakoornartortalinnik imertoq, pisisoq imminut pissarsisittoq allanulluunniit pissarsisitsisoq kinaluunniit pillaammik akiliisinneqarsinnaavoq.
Imm. 3. Naalakkersuisut piginnaatinneqarput maleruaqqusami, inatsit manna tunngavigalugu aalajangersarneqartumi, aalajangersakkanik unioqqutitsinerit akiliisitaasitsissutiginissaannut, aamma unioqqutitsineq akuersissummik piginnittuusumut imaluunniit sassaalliinermut akisussaasumut piaaraluneernikkut mianersuaalliornikkulluunniit pisuutitsissutaasinnaanngikkaluarpalluunniit. Aammattaaq killilersuinermi pointit arsaarinnissutigineqarsinnaanerat kiisalu arsaarinnissuteqarsinnaaneq pillugit maleruaqqusanik aalajangersaasoqarsinnaavoq.
Imm. 4. Unioqqutitsinernut aktiaateqarluni ingerlatseqatigiiffinnit, piginneqataassuteqarnikkut ingerlatseqatigiiffinnit imaluunniit piginneqatigiiffinnit taakkuluunniit assigisaannit piliarineqartunut ingerlatseqatigiiffik taamaattutut eqqartuunneqarsinnaavoq akiliisitaasussanngorlugu. Unioqqutitsineq Namminersornerullutik Oqartussanit, kommunimit imaluunniit kommunit ataatsimoorlutik suliniaqatigiiffianit, kommunalbestyrelsit nunaqarfinnilu aqutsisut il.il. pillugit inatsisartut inatsisaanni § 64-imi pineqartunut ilaasumit, piliaappat Namminersornerullutik Oqartussat, kommunalbestyrelsi imaluunniit kommunit ataatsimoorlutik suliniaqatigiiffiat eqqartuunneqarsinnaavoq akiliisitaasussanngorlugu.
Imm. 5. Akuersissummik piginnittuusoq aamma suliffimmi imigassanik aalakoornartortalinnik nioqquteqartumi sassaallertartumiluunnniit nioqquteqarnermut sassaallertarnermulluunniit akisussaasuusoq § 18-imik aamma § 19, imm. 1-imik unnioqqutitsinermi eqqartuunneqarsinnaavoq akiliisitaasussanngorlugu.
Imm. 6. Aalakoornartulinnik angerlarsimaffinni imigassaliat, aalakoornartulinnik angerlarsimaffinni imigassaliornissamut nalinginnaasumik atorneqarsinnaasut atortussat kiisalu nioqqutissiat § 16 imm. 2-mi taaneqartut arsaarinnissutigineqarsinnaapput.
§ 28. Akuersissummik tunniussinissaq akuersissummilluunniit nutarterinissaq imaluunniit pisortaatitap akuerineqarnissaa kommunalbestyrelsip itigartitsissutigippagu, imaluunniit pissutsit annertuumik allanngornerat patsisigalugu akuersissummik piginnittuusoq akuersissummik arsaarneqassasoq imaluunniit sumiginnaaneq patsisigalugu akuersissut arsaarinnissutigineqarallassasoq ataavartumilluunniit arsaarinnissutigineqassasoq kommunalbestyrelsip aalajangiuppagu aalajangiinerup pineqartumut nalunaarutigineqarnerata kingorna sap. akunneri 4 qaangiutsinnagit kommunalbestyrelsip aalajangiinera Naalakkersuisunut naammagittaalliuutigineqarsinnaavoq. Kommunalbestyrelsip aalajangiinera pillugu naammagittaalliuut kinguartitsinermik sunniuteqassanngilaq.
Imm. 2. Kommunalbestyrelsip aalajangiinera allakkatigut nalunaarutigineqassaaq. Itigartitsineq tunngavilersugaassaaq allakkallu itigartitsissutit naammagittaalliornissamut periarfissamik taamaaliornissamullu piffissarititaasoq pillugu paasissutissanik imaqartinneqassapput.
Atortuulersitsinermut ikaarsaariarnermullu aalajangersakkat
§ 29. Inatsisartut inatsisaat manna ulloq 1. januar 2001 atortuulerpoq, taamaattoq tak. imm. 4 aamma 5. Tamatumunnga peqatigitillugu imigassanik aalakoornartulinnik nioqquteqarneq sassaallertarnerlu pillugit Inatsisartut inatsisaat nr. 23, 30. oktober 1992-imeersoq kiisalu imigassanik kimittuunik kimikitsunillu nioqquteqartarnermut sassaallertarnermullu piffissarititaq pillugu Namminersornerullutik Oqartussat nalunaarutaat nr. 29, 27. november 1992-imeersoq atorunnaarsinneqarput.
Imm. 2. Nalunaarutit maleruaqqusaliallu allat imigassanik aalakoornartortalinnik nioqquteqartarneq sassaallertarnerlu pillugit Inatsisartut inatsisaat nr. 23, 30. oktober 1992-imeersoq tun-ngavigalugu aalajangersarneqarsimasut atorunnaarsinneqarnissamik tungaanut atuutissapput.
Imm. 3. § 3-mi aalajangersagaq apeqqutaatinnagu imigassanik aalakoornartortalinnik nioqquteqarsinnaanermut/sassaallersinnaanermut akuersissutit inatsisip matuma atortuulerfia sioqqullugu tunniunneqarsimasut atorunnaarnissamik imaluunniit inatsit manna tunngavigalugu atorunaarsinneqarnissamik tungaanut atuutissapput. Imigassanik kimittuunik nioqquteqarsinnaanermut sassaallersinnaanermulluunniit akuersissutit atuuttuusut siusinnerusukkut inatsisiliat naapertorlugit tunniunneqarsimasut inatsisip matuma atortuulersinneqarneraniit aamma atuuffigaat imigassat kimikitsut, tamanna akuersissummi immikkut taaneqanngikkaluartoq.
Imm. 4. § 12, imm. 1 ulloq 1. august 2001 aallarnerfigalugu atortuulerpoq. Piffissami ulloq 1. januar 2001-imiit ulloq 1. august 2001-imut imigassanik kimikitsunik nioqquteqarneq ullut tamaasa sukkulluunniit pisinnaavoq.
Imm. 5. Imigassanik kimikitsunik nioqquteqarnissamut akuersissutaateqarnissamik piumasaqaat, tak. § 3, suliffeqarfinnut ulloq 31. december 2000-imi inatsimmik unioqqutitsinatik akuersissutaateqanngikkaluarlutik imigassanik kimikitsunik nioqquteqartunut aatsaat atortuulissaaq ulloq 1. august 2001. Pinngitsoortitsineq sassaallernermut atortuutinneqanngilaq.
§ 30. Inatsisartut inatsisaat manna Kalaallit Nunaata illersorneqarnissaa pillugu 27. april 1951-imi Isumaqatigiissutigineqarsimasoq kingusinnerusukkullu allannguuteqartinneqartarsimasoq naapertorlugu sumiiffinnut sakkutooqarfinnut atuutinngilaq.
Namminersornerullutik Oqartussat, ulloq 11. november 2000
ltl_nr_11-2000_forslag_grl
ltl_nr_11-2000_bemaerk_grl
ltl_nr_11-2000_betaenk2_grl
ltl_nr_11-2000_aendring1_grl
ltl_nr_11-2000_aendring2_grl
ltl_nr_11-2000_betaenk3_grl
ltl_nr_11-2000_aendring3_grl

References: § 1

§ 2
 § 2

§ 3
 § 13
 § 6

§ 4

§ 5
 § 4
 § 4

§ 6

§ 7
 § 5

§ 8

§ 9

§ 10

§ 11

§ 12

§ 13

§ 14

§ 15

§ 16

§ 17

§ 18

§ 19

§ 20

§ 21

§ 22

§ 23

§ 24
 § 13
 § 3
 § 13
 §13
 § 13

§ 25

§ 26

§ 27
 § 2
 § 3
 § 3
 § 4
 § 4
 § 6
 § 7
 § 8
 § 18
 § 18
 § 19
 § 19
 § 19
 § 20
 § 25
 § 6
 § 64
 § 18
 § 19
 § 16

§ 28

§ 29
 § 3
 § 12
 § 3

§ 30